ھماں روچا ک میرا بد برتہ شئہیں مریدئ راستیں ٹؤکاں. مناں گیریں.
دراہیں شپچراں مچی کتہ, گوءشتہ .
ما دانا عاقلیں بینا.
مئ فہم ئ لوغ دیما زیند مؤت ئ راز سجدہ کنت.
مئ شانداں آزماں چری.
زمیں لڈی.
زرانی چؤل ہامی بنت.
نفا نکسان ئ لیلکو مئ درا بندات بنت کٹنت.
مئ بخت ئ آزماں ہمروچ کندانیں.
اصییلیں واجہاں گوں ہمسری چوں بی .
مناں گیریں.
گہیں کلیں زباں بتنت.
گنوکانی چے بستاریں.
غریب ئ قؤل چے کرزی.
وفادای مڑاہداری وتی وندالگئ ٹؤکنت.
منا گیریں.
مریدانا وتی لوہیں کماں تیراں گوں پرینتہ.
وطن اشتئ.
گشئ گؤشتئ.
شئ دیدئ شہر بر باتنت.
شئ کوہاں لبز رلاتنت.
شئ جیذاں گرد نداتنت.
زرانی دل کساں باتنت.
ماں حئراناں.
نارندانی گہیں پوہ بنت.
نا شئہ ٹؤکاں پدا گردی.
نوٹ
ئ:مءے.
وندالگ:پرامگ
شاعر: اللہ بشک بزدار